proxectonos/corpus_dominio_legal_administrativo_tmp huggingface dataset:
RESOLUCIÓN do 29 de maio de 2001, da División de Recursos Humanos, pola que se emprazan as partes interesadas no recurso contencioso-administrativo interposto pola Confederación Intersindical Galega.
SERVICIO GALEGO DE SAÚDE — III. OUTRAS DISPOSICIÓNS — 08/06/2001

Na Sala do Contencioso-Administrativo do Tribunal Superior de Xustiza de Galicia tramítase o recurso 1/638/2001, interposto pola Confederación Intersindical Galega contra a resolución deste centro directivo do 20 de marzo de 2001 (DOG nº 63, do 29 de marzo), pola que se convoca concurso-oposición para o ingreso en determinadas categorías de persoal estatutario do Servicio Galego de Saúde.
O que se notifica para xeral coñecemento de tódalas persoas interesadas no procedemento, que son emprazadas para que poidan constituírse en parte na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 29 de maio de 2001.
Valeriano Martínez García
Director xeral da División de Recursos Humanos
RESOLUCIÓN do 29 de maio de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Purificación García Bastos e outras.
SERVICIO GALEGO DE SAÚDE — III. OUTRAS DISPOSICIÓNS — 08/06/2001

Na Sala do Contencioso-Administrativo do Tribunal Superior de Xustiza de Galicia tramítase o recurso 1/523/2001, interposto por Purificación García Bastos, Josefa González Lemos e María Josefa Gamallo Estan contra a resolución deste centro directivo do 20 de marzo de 2001 (DOG nº 63, do 29 de marzo), pola que se convoca concurso-oposición para o ingreso en determinadas categorías de persoal estatutario do Servicio Galego de Saúde.
O que se notifica para xeral coñecemento de tódalas persoas interesadas no procedemento, que son emprazadas para que poidan constituírse en parte na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 29 de maio de 2001.
Valeriano Martínez García
Director xeral da División de Recursos Humanos
RESOLUCIÓN do 29 de maio de 2001, da División de Recursos Humanos, pola que se emprazan as partes interesadas no recurso contencioso-administrativo interposto polo Sindicato Nacional de Comisións Obreiras de Galicia.
SERVICIO GALEGO DE SAÚDE — III. OUTRAS DISPOSICIÓNS — 08/06/2001

No Xulgado do Contencioso-Administrativo número tres de Pontevedra tramítase o recurso 31/2001 (procedemento abreviado), interposto polo Sindicato Nacional de Comisións Obreiras de Galicia coa pretensión de que se deixe sen efecto a convocatoria do 27 de setembro de 2000, do xerente xeral do Complexo Hospitalario de Pontevedra, destinada a reorganizar determinados servicios como consecuencia do plan funcional do complexo.
O que se notifica para xeral coñecemento de tódalas persoas interesadas no procedemento, que son emprazadas para que poidan constituírse en parte no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 29 de maio de 2001.
Valeriano Martínez García
Director xeral da División de Recursos Humanos
RESOLUCIÓN do 29 de maio de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Concepción Sánchez Lavandeira.
SERVICIO GALEGO DE SAÚDE — III. OUTRAS DISPOSICIÓNS — 08/06/2001

No Xulgado do Contencioso-Administrativo número un de Santiago de Compostela tramítase o recurso 97/2001 (procedemento abreviado), interposto por Concepción Sánchez Lavandeira na súa condición de aspirante no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, aspirante da categoría de auxiliar de enfermería, pretende a valoración na fase de concurso dos servicios prestados na Residencia Asistida da Terceira Idade de Oleiros, coa súa conseguinte inclusión na relación de aspirantes seleccionados.
O que se notifica para xeral coñecemento de tódalas persoas interesadas no procedemento, que son emprazadas para que poidan constituírse en parte no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 29 de maio de 2001.
Valeriano Martínez García
Director xeral da División de Recursos Humanos
DECRETO 129/2001, do 25 de maio, polo que se aceptan as doazóns, a título gratuíto, de once colchóns antiéscaras, un ordenador persoal, un ordenador portátil, un frigorífico de 386 litros, unha neveira, unha caixa de instrumental oftalmolóxico, un respirador e de dous ordenadores con CD, con destino a distintas unidades do Complexo Hospitalario de Pontevedra.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 08/06/2001

As empresas que se detallan a continuación ofrecen a doazón ó Servicio Galego de Saúde da Comunidade Autónoma de Galicia os activos correspondentes, con destino a diversas unidades do Complexo Hospitalario de Pontevedra:
-Ekipo S. Coop. Ltda.: once colchóns antiéscaras.
-Pharmacia Spain, S.A.: un ordenador persoal y un ordenador portátil.
-Innogenetics Diagnostica y Terapéutica, S.A.: un frigorífico.
-Roche Diagnósticos: unha neveira.
-Corneal España, S.L.: unha caixa de instrumental oftalmolóxico.
-Galilei Medical, S.A.: un respirador.
-DPC Dipesa, S.A.: dous ordenadores con CD.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e presidente do Servicio Galego de Saúde e logo da deliberación do Consello da Xunta de Galicia na súa reunión do día vintecinco de maio de dous mil un,
DISPOÑO:
Artigo 1º
Acéptase a doazón dos activos das citadas empresas, xunto cos dereitos derivados da propiedade.
Artigo 2º
Os activos acéptanse segundo o establecido na normativa en materia patrimonial da Comunidade Autónoma e destinaranse a diversas unidades do Com
plexo Hospitalario de Pontevedra, de acordo coa vontade dos doadores.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, vintecinco de maio de dous mil un.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
RESOLUCIÓN do 4 de xuño de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Rafael Iglesias García.
SERVICIO GALEGO DE SAÚDE — III. OUTRAS DISPOSICIÓNS — 13/06/2001

No Xulgado do Contencioso-Administrativo número duos de Pontevedra tramítase o recurso número 94/2001-C (procedemento abreviado) interposto por Rafael Iglesias García, na súa condición de secretario comarcal da Confederación Intersindical Galega, coa pretensión de que se declare nula a convocatoria do 27 de setembro de 2000, do xerente xeral do Complexo Hospitalario de Pontevedra, destinada a reorganizar determinados servicios como consecuencia do plan funcional do complexo.
O que se notifica para xeral coñecemento de tódalas persoas interesadas no procedemento, que son emprazadas para que poidan constituírse en parte no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 4 de xuño de 2001.
Valeriano Martínez García
Director xeral da División
de Recursos Humanos
RESOLUCIÓN do 1 de xuño de 2001, da Secretaría Xeral da Consellería de Sanidade e Servicios Sociais, pola que se emprazan as partes interesadas en diversos recursos contencioso-administrativos.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 13/06/2001

Resolución do 1 de xuño de 2001, do secretario xeral da Consellería de Sanidade e Servicios Sociais, pola que se emprazan as partes interesadas nos recursos contencioso-administrativos que se relacionan no anexo que se xunta, interpostos contra as resolucións da Consellería de Sanidade e Servicios Sociais do 10 de novembro de 2000, polas que se resolven tódolos recursos de alzada interpostos contra a Resolución do 16 de decembro de 1999, da Secretaría Xeral da Consellería de Sanidade e Servicios Sociais, pola que se facía pública a lista definitiva de adxudicatarios, puntuacións e oficinas de farmacia adxudicadas no concurso público convocado por Resolución do 20 de xaneiro de 1998.
O que se notifica para o xeral coñecemento de tódalas persoas interesadas no procedemento, que son emprazadas para que poidan comparecer como parte nos autos que se tramitan ante a sección segunda da Sala do Contencioso-Administrativo do Tribunal Superior de Xustiza de Galicia.
Santiago de Compostela, 1 de xuño de 2001.
Manuel A. Silva Romero
Secretario xeral da Consellería de Sanidade
e Servicios Sociais
ANEXO
Nº de recurso
Recorrentes
02/0004046/2001
Agustín Lorca Codina e outros
02/0004145/2001
Francisco Javier Villar López
02/0004047/2001
José A. Vázquez Taboada e outros
02/0004424/2001
Carlos Martín Valentín e outros
RESOLUCIÓN do 31 de maio de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Concepción Fernández Costa.
SERVICIO GALEGO DE SAÚDE — III. OUTRAS DISPOSICIÓNS — 13/06/2001

No Xulgado do Contencioso-Administrativo número tres de Pontevedra tramítase o recurso número 35/2001 (procedemento abreviado) interposto por Concepción Fernández Costa na súa condición de aspirante no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, aspirante da categoría de ATS/DUE excluída do proceso, pretende a súa inclusión na relación de aspirantes seleccionados (quenda de promoción interna; subsidiariamente, quenda libre).
O que se notifica para xeral coñecemento de tódalas persoas interesadas no procedemento que son emprazadas para que poidan constituírse en parte no xulgado
como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 31 de maio de 2001.
Valeriano Martínez García
Director xeral da División
de Recursos Humanos
ORDE do 16 de maio de 2001 pola que se autoriza o cambio de denominación do colexio de educación infantil primaria de Codeseda, A Estrada (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/06/2001

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 16 de maio de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra
Concello: A Estrada.
Localidade: Codeseda.
Código do centro: 36002220.
Denominación: colexio de educación infantil e primaria de Codeseda.
Nova denominación: colexio de educación infantil e primaria Cabada Vázquez.
CORRECCIÓN de erros.-Orde do 8 xuño de 2001 pola que se complementa a do 30 de maio de 2001, na que se determinan os servicios mínimos dirixidos a garanti-los servicios do persoal docente non universitario dependente da Consellería de Educación e Ordenación Universitaria durante a continuación da folga convocada de forma indefinida a partir do día 27 de marzo de 2001.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/06/2001

Advertido erro na citada orde, publicada no Diario Oficial de Galicia nº 110 do xoves 7 de xuño de 2001, cómpre face-la seguinte corrección.
Na páxina 7.523 do citado DOG, onde di: «......Por todo o anterior, logo do preceptivo trámite de audiencia ó comité de folga, procede completar ......»; debe dicir: «......Por todo o anterior, logo do preceptivo trámite de audiencia ó comité de folga, procede complementar......»
RESOLUCIÓN do 23 de maio de 2001, da Dirección Xeral da Función Pública, pola que se emprazan as persoas interesadas no recurso contencioso-administrativo número 01/0000503/2001, interposto por Alberto Roo Freire.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/06/2001

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo 01/0000503/2001, interposto por Alberto Roo Freire, contra a resolución da Consellería da Presidencia e Administración Pública do 2 de febreiro de 2001, pola que se desestima o recurso de reposición formulado contra a resolución da Dirección Xeral da Función Pública do 10 de novembro de 2000, pola que se aproban e fan públicas as listas definitivas de aspirantes admitidos e excluídos das probas selectivas para o ingreso no corpo subalterno da Xunta de Galicia (grupo E).
En consecuencia, esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento, e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 23 de maio de 2001.
Joaquín López-Rúa Soler
Director xeral da Función Pública
RESOLUCIÓN do 1 de xuño de 2001 pola que se ordena a publicación do acordo do Consello da Xunta de Galicia do 25 de maio polo que se declara festa de Galicia de interese turístico na provincia da Coruña a Romaría da Fraga das Pontes de García Rodríguez.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 15/06/2001

O Consello da Xunta de Galicia na súa reunión do día 25 de maio de 2001 adoptou, por proposta do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico na provincia da Coruña a Romaría da Fraga das Pontes de García Rodríguez, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaracións de festas de Galicia de interese turístico.
En cumprimento do disposto no artigo 28 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 1 de xuño de 2001.
Jesús Pérez Varela
Conselleiro de Cultura, Comunicación Social e Turismo
CORRECCIÓN de erros.-Orde do 13 de xuño de 2001 pola que se dictan normas para garanti-los servicios esenciais durante a folga convocada para o día 15 de xuño de 2001.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/06/2001

Advertidos erros na citada orde, publicada no Diario Oficial de Galicia número 115 do xoves 14 de xuño de 2001, cómpre face-las seguintes correccións:
-Na páxina 7.976, segunda columna, nos servicios mínimos referidos á Compañía Loxística de Hidrocarburos, S.A., dentro da «Inst. almacenamiento de Vigo», cómpre incluír: «Servicios mínimos de mantemento e seguridade: 2 operadores de sala de control».
-Na páxina 7.978, nos servicios mínimos referidos á RTG, S.A., onde di:
«Informativos
Redactor
4
08.00 a 15.00
3
15.00 a 22.00
1
15.30 a 22.30
1
0.00 a 07.00
Aux. redacción
1
17.00 a 24.00
Aux. programas
1
08.00 a 15.00»
Debe dicir:
«Informativos
Locutor
1
06.00 a 13.00
Redactor
4
08.00 a 15.00
3
15.00 a 22.00
1
15.30 a 22.30
1
0.00 a 07.00
Aux. redacción
1
17.00 a 24.00
Aux. programas
1
08.00 a 15.00
1
06.00 a 13.00»
DECRETO 178/2001, do 27 de xullo, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, ó conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 30/07/2001

Con motivo da viaxe do conselleiro de Sanidade e Servicios Sociais, a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade e Servicios Sociais, con motivo da súa viaxe a Hispanoamérica, encárgaselle o despacho dos asuntos da Consellería de Sanidade e Servicios Sociais, desde o día 28 de xullo ata o seu regreso, ó conselleiro de Educación e Ordenación Universitaria.
Santiago de Compostela, vintesete de xullo de dous mil un.
Manuel Fraga Iribarne
Presidente
RESOLUCIÓN do 1 de xuño de 2001 pola que se ordena a publicación do acordo do Consello da Xunta de Galicia do 31 de maio, polo que se declaran municipios turísticos galegos os concellos de Cangas e A Guarda.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 15/06/2001

O Consello da Xunta de Galicia na súa reunión do día 31 de maio de 2001 adoptou, por proposta do conselleiro de Cultura, Comunicación Social e Turismo, o seguinte acordo:
Declarar municipios turísticos galegos os concellos de Cangas e A Guarda, pertencentes á provincia de Pontevedra, de acordo co disposto no artigo 16 do Decreto 39/2001, do 1 de febreiro, polo que se regula a declaración de municipio turístico galego.
En cumprimento do disposto no citado artigo ordénase a publicación do acordo no Diario Oficial de Galicia e a notificación ós concellos correspondentes.
Santiago de Compostela, 1 de xuño de 2001.
Jesús Pérez Varela
Conselleiro de Cultura, Comunicación Social e Turismo
CORRECCIÓN de erros.-Orde do 18 de xuño de 2001 pola que se regula a concesión de axudas para a creación no litoral de infraestructuras para actividades de tipo turístico, cultural e de lecer vinculadas ó mar.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 26/07/2001

Advertido erro na citada orde publicada no DOG nº 126, do 29 de xuño de 2001, cómpre face-la seguinte corrección:
Na páxina 8.789, onde di: «Artigo 1.-Obxecto.
Convocar axudas ás empresas para a creación de infraestructuras no litoral para o desenvolvemento de actividades de tipo turístico, cultural e de lecer, vinculadas ó mar, conforme as normas contidas nesta orde, garantindo os preceptos legais de igualdade, concorrencia e publicidade. O réxime de axudas previsto na seguinte orde axústase ós requisitos previstos no Regulamento (C.E.) 70/2001 da Comisión do 12 de xaneiro de 2001.
As axudas concederanse con cargo á partida orzamentaria 12. 04. 770.0 do programa 752.A. do orzamento da Comunidade Autónoma de Galicia para 2001 por un importe global de 19.455.000 ptas.», debe dicir: «Artigo 1.-Obxecto.
Convocar axudas ás empresas para a creación de infraestructuras no litoral para o desenvolvemento de actividades de tipo turístico, cultural e de lecer, vinculadas ó mar, conforme as normas contidas nesta orde, garantindo os preceptos legais de igualdade, concorrencia e publicidade.
As axudas concederanse con cargo á partida orzamentaria 12. 04. 770.0 do programa 752.A. do orzamento da Comunidade Autónoma de Galicia para 2001 por un importe global de 19.455.000 ptas.»
CORRECCIÓN de erros.-Orde do 18 de xuño de 2001 pola que se regula a concesión de axudas para pequenas empresas de servicios e artesanais de actividades productivas vinculadas ó mar.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 26/07/2001

Advertido erro na citada orde publicada no DOG nº 126, do 29 de xuño de 2001, cómpre face-la seguinte corrección:
Na páxina 8.794, onde di: «Artigo 1.-Obxecto.
Convocar axudas para pequenas empresas artesanais e de servicios con actividades productivas vinculadas ó mar conforme as normas contidas nesta orde, garantindo os preceptos legais de igualdade, concorrencia e publicidade. O réxime de axudas previsto na seguinte orde axustáse ós requisitos previstos no Regulamento (C.E.) 70/2001 da Comisión do 12 de xaneiro de 2001.
As axudas concederanse con cargo ás partidas orzamentarias 12. 04. 770.1 do programa 752.A. Servicios ás actividades marítimas do orzamento da Comunidade Autónoma de Galicia para 2001 por un importe máximo de 19.898.000 ptas.» , debe dicir: «Artigo 1.-Obxecto.
Convocar axudas para pequenas empresas artesanais e de servicios con actividades productivas vinculadas ó mar conforme as normas contidas nesta orde, garantindo os preceptos legais de igualdade, concorrencia e publicidade.
As axudas concederanse con cargo ás partidas orzamentarias 12. 04. 770.1 do programa 752.A. Servicios ás actividades marítimas do orzamento da Comunidade Autónoma de Galicia para 2001 por un importe máximo de 19.898.000 ptas.»
ORDE do 18 de xuño de 2001 pola que se autoriza o cambio de denominación do centro público integrado de Guntín (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/07/2001

Tendo en conta o artigo 1, punto 2º do anexo do Decreto 7/1999, do 7 de xaneiro, polo que se implantan e regulan os centros públicos integrados de ensi
nanzas non universitarias (DOG nº 16, do 26 de xaneiro), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 18 de xuño de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: Lugo.
Concello: Guntín.
Localidade: Guntín de Pallarés.
Código do centro: 27014008.
Denominación: centro público integrado de Guntín.
Nova denominación: centro público integrado Tino Grandío.
ORDE do 15 de xuño de 2001 pola que se lle autoriza a ampliación dunha unidade ó centro privado de educación especial Aspace de Sada (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/07/2001

Examinado o expediente presentado polo centro privado de educación especial Aspace de Sada (A Coruña) no que solicita a ampliación dunha unidade no dito centro,
Resultando que o expediente foi tramitado pola Delegación Provincial de Educación e Ordenación Universitaria da Coruña que o envía cos informes correspondentes,
Vistos o Real decreto 334/1985, do 6 de marzo, de ordenación da educación especial (BOE do 16 de marzo); a orde ministerial do 30 de xaneiro de 1986 (BOE do 4 de febreiro); o Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias; Decreto 320/1996, do 26 de xullo
(DOG do 6 de agosto), de ordenación da educación de alumnos e alumnas con necesidades educativas especiais; Decreto 133/1995, do 10 de maio (DOG do 22 de maio), e a Orde do 20 de setembro de 1995 (DOG do 15 de decembro) que o desenvolve,
Esta consellería, por proposta da Dirección Xeral de Centros e Inspección Educativa,
RESOLVE:
Autoriza-la ampliación dunha unidade ó centro privado de educación especial Aspace de Sada (A Coruña), segundo os datos que se relacionan no anexo da presente orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación do persoal que imparta docencia na unidade que se amplía.
Contra esta Orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 15 de xuño de 2001.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Sada.
Localidade: Osedo.
Enderezo: Casteliño, nº 24.
Código do centro: 15021950.
Denominación: Aspace.
Titular: Asociación de Padres de Niños Paralíticos Cerebrales.
Nivel: educación especial.
Unidades de que constaba: 5 de motóricos.
Unidades novas autorizadas: 1 de motóricos.
Total de unidades autorizadas: 6 de motóricos.
CORRECCIÓN de erros.-Orde do 9 de xullo de 2001 pola que se aproban as bases que rexen as convocatorias de bolsas de técnicos especialistas das ensinanzas dos ciclos formativos de grao medio, superior ou equivalente en especialidades agrarias, e bolsas de especialización de titulados superiores no eido da investigación agraria, para centros de investigación dependentes do Centro Galego de Investigación e Tecnoloxía Agraria, e se procede á súa convocatoria.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 30/07/2001

Advertidos erros na orde, publicada no DOG nº 141, do venres 20 de xullo de 2001, cómpre efectua-las seguintes correccións:
-Na páxina nº 9.940, no artigo 13º.-Presentación de solicitudes. Onde di: «As solicitudes, no modelo oficial anexo III», debe dicir: «As solicitudes, no modelo oficial anexo I».
-Na páxina 9.941, no artigo 26º.-Presentación de solicitudes. Onde di: «As solicitudes, no modelo oficial anexo IV», debe dicir: «As solicitudes, no modelo oficial anexo II».
ORDE do 26 de xuño de 2001 pola que se resolve a cesión en propiedade de equipos de comunicación Bases de Radio Trunking ós concellos de Galicia para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/07/2001

Por Orde do 27 de marzo de 2001 (DOG nº 66, do 3 de abril), a Consellería de Xustiza, Interior e Relacións Laborais anunciou medidas de apoio ós concellos galegos, consistentes na cesión de equipos de comunicación bases de radio trunking para misións de protección civil.
Analizadas as solicitudes e a súa documentación polos servicios competentes da Dirección Xeral de Interior e Protección Civil emitiuse o correspondente informe, e de conformidade co punto 5º da devandita orde,
RESOLVO:
Primeiro.-Conceder con cargo á aplicación 13.04.623.0, programa 231 A, dos orzamentos xerais
da Comunidade Autónoma de Galicia para 2001, a cesión en propiedade dun equipo de comunicación base de Radio Trunkig ós concellos da provincia da Coruña: Brión, Camariñas, Cambre, Cariño, Cedeira, Cee, Cerceda, Corcubión, Curtis, A Laracha, Laxe, Lousame, Mugardos, O Pino, Ponteceso, Porto do Son, Sada, Santa Comba, Sobrado, Touro, Val do Dubra, Vedra e Zas; da provincia de Lugo: Carballedo, Lourenzá, Ourol, Pol, A Pontenova e Valadouro; da provincia de Ourense: Amoeiro, Avión, Bande, Calvos de Randín, Cartelle, Larouco, Maceda, O Irixo, Os Blancos, Piñor, Punxín, Rairiz de Veiga, San Cibrao das Viñas, Sandiás, A Veiga e Vilamartin de Valdeorras; e da provincia de Pontevedra: Catoira, A Guarda, Illa de Arousa, Marín, Meis, Moaña, Poio, Ponteareas, Salceda de Caselas, Tomiño, Vilaboa e Vila de Cruces.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 26 de xuño de 2001.
Antonio Pillado Montero
Conselleiro de Xustiza, Interior e Relacións Laborais
ORDE do 22 de xuño de 2001 pola que se constitúen os colexios rurais agrupados Os Remuíños de Cabana de Bergantiños da provincia da Coruña e Raíña Aragonta de Salceda de Caselas da provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/07/2001

Examinados os expedientes sobre a constitución dos colexios rurais agrupados Os Remuíños (Cabana de Bergantiños) e Raíña Aragonta (Salceda de Caselas), tramitados polas delegacións provinciais da Coruña e Pontevedra.
Visto o Decreto 374/1996, do 17 de outubro (DOG do 21 de outubro), polo que se aproba o Regulamento das escolas de infantil e dos colexios de primaria, e a Orde do 22 de xullo de 1997 (DOG do 2 de setembro), que desenvolve o dito decreto.
Esta consellería, en virtude do establecido no artigo 6.3º do referido Decreto 374/1996, e por proposta
da Dirección Xeral de Centros e Inspección Educativa,
DISPÓN:
Primeiro.-Constituí-los colexios rurais agrupados Os Remuíños de Cabana de Bergantiños e Raíña Aragonta de Salceda de Caselas, cos datos que figuran no anexo desta orde.
Segundo.-Integrar no colexio rural agrupado Os Remuíños de Cabana de Bergantiños os colexios e escolas que se suprimen como tales, de: EEI de Piñeiro (código 15023934), EEI de Borneiro (código 15020799), EEI de Fontenla (código 15020805), CEIP de Millán (código 15001938), EEI de Cundíns (código 15020817).
Terceiro.-Integrar no colexio rural agrupado Raíña Aragonta de Salceda de Caselas os colexios e escolas, que se suprimen como tales de: EEI da Ascensión (código 36014076), EEI da Revolta (código 36014088), EEI de Fontán (código 36017387), EEI do Carballal-A Picoña (código 36016462), EEI A Venda Nova-San Xurxo (código 36017727), EEI da Esfarrapada (código 36015901), EEI do Barreiro (código 36017302), EEI da Lomba (código 36014064), EEI de Soutelo (código 36020416).
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 22 de xuño de 2001.
Celso Currás Fernández
Conselleiro de Educación e Ordenación Universitaria
RESOLUCIÓN do 20 de xuño de 2001, da Dirección Xeral de Xustiza e Administración Local, pola que se emprazan as partes interesadas no recurso contencioso-administrativo 03/0007752/2001, interposto por
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/07/2001

Marta Escudero Blanco e Laura Escudero
Blanco.
Recibida da sección terceira da Sala do Contencioso-Administrativo do Tribunal Superior de Xustiza de Galicia, providencia pola que se admite o recurso contencioso-administrativo 03/0007752/2001, interposto por Marta Escudero Blanco e Laura Escudero Blanco contra o Decreto 93/2001, do 10 de abril de 2001 (DOG nº 88, do 8 de maio) polo que se declara a urxente ocupación para efectos de expropiación forzosa dos bens necesarios para a realización das obras do proxecto de mellora ambiental do borde fluvial da ría de Ortigueira, tramo Santa Marta-Morouzos.
Esta consellería acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, remitirlle o correspondente expediente administrativo á dita sala, o que se lles notifica a tódalas persoas interesadas no procedemento e se emprazan para que poidan constituírse en parte nos autos da sección terceira da Sala do Contencioso-Administrativo do Tribunal Superior de Xustiza de Galicia, no prazo de nove días contados desde o seguinte ó da publicación desta resolución no Diario Oficial de Galicia.
Santiago de Compostela, 20 de xuño de 2001.
Alfonso Rueda de Valenzuela
Director xeral de Administración Local
ORDE do 20 de xullo de 2001 pola que se declara de interese galego a Fundación Centro Tecnolóxico do Mar (Cetmar) e se ordena a súa inscrición no Rexistro de Fundacións de Interese Galego.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 27/07/2001

Con data do 13 de xullo de 2001 foi publicada no Diario Oficial de Galicia a orde da Consellería da Presidencia e Administración Pública, do 2 de xullo de 2001, pola que se clasifica como de interese benéfico-social a Fundación Centro Tecnolóxico do Mar, adscribíndoa á Consellería de Pesca, Marisqueo e Acuicultura, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto fomentar e/ou executar todas aquelas accións necesarias para unha conservación e aproveitamento responsable do medio mariño e os seus recursos, en especial no que respecta ó litoral galego, incluíndo as actividades de formación, investigación científica, desenvolvemento e innovación tecnolóxica.
Por todo isto, en virtude das competencias que me confire o artigo 34º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Centro Tecnolóxico do Mar, ó cumpri-los seus esta
tutos as prescricións que, para tal efecto, sinala a vixente lexislación en materia de fundacións de interese galego.
Segundo.- Ordena-la inscrición da Fundación Centro Tecnolóxico do Mar no Rexistro de Fundacións de Interese Galego, Sección da Consellería de Pesca, Marisqueo e Acuicultura, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e xustificar a través dunha memoria anual, o cumprimento das cargas fundacionais, así como presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 20 de xullo de 2001.
Amancio Landín Jaráiz
Conselleiro de Pesca, Marisqueo e Acuicultura
CORRECCIÓN de erros.-Resolución do 13 de xullo de 2001 pola que se ordena a publicación do acordo do Consello da Xunta de Galicia do 12 de xullo de 2001, polo que se modifica a relación de postos de traballo da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/07/2001

Advertido erro na devantida resolución, publicada no DOG nº 143, do martes, 24 de xullo de 2001, cómpre face-la oportuna corrección:
No punto Servicios Periféricos do anexo, correspondente á Delegación Provincial de Ourense, debemos engadir: FA.C99.10.000.32001.034/POSTO BASE GRUPO D/SI/12/460.836/N/C/D/XERAL.
ORDE do 18 de xullo de 2001 pola que se modifica a do 6 de xullo de 2001 pola que se establece o procedemento para a concesión das subvencións aprobadas polo Consello da Xunta de Galicia do 5 de xullo de 2001 para as obras de reparación ou restitución de infraestructuras, equipamentos, instalacións ou servicios recollidos no artigo 26 da Lei 7/1985, do 2 de abril, reguladora das bases de réxime local, danados polas choivas e temporais acaecidos desde outubro de 2000 ata marzo de 2001.
CONSELLERÍA DE ECONOMÍA E FACENDA — I. DISPOSICIÓNS XERAIS — 20/07/2001

A Orde do 6 de xullo de 2001, da Consellería de Economía e Facenda, pola que se establece o procedemento para a concesión das subvencións aprobadas polo Consello da Xunta de Galicia de 5 de xullo de 2001 para obras de reparación ou restitución de infraestructuras, equipamentos, instalacións ou servicios recollidos no artigo 26 da Lei 7/1985, do 2 de abril, reguladora das bases de réxime local, danados polas choivas e temporais acaecidos desde outubro de 2000 ata marzo de 2001, establecía no último parágrafo do punto segundo e nos puntos terceiro e cuarto tanto os prazos de presentación de solicitudes e da documentación que debía aportarse, segundo o disposto na propia orde, como os prazos de resolución pola Consellería de Economía e Facenda.
Os prazos de presentación de solicitudes e documentación fixáronse de acordo cos establecidos na orde do Ministerio de Administracións Públicas do 10 de maio de 2001, xa que a documentación que debía remitirse a ámbalas administracións públicas era a mesma. Tendo en conta que a Administración do Estado concedeu unha prórroga para a remisión da documentación establecida no apartado cuarto da dita orde, cómpre ampliar tamén os prazos concedidos na Orde do 6 de xullo de 2001, da Consellería de Economía e Facenda.
Por todo o exposto
DISPOÑO:
Primeiro.-Modifícase o último parágrafo do punto segundo da Orde do 6 de xullo de 2001, que quedará redactado do xeito seguinte:
«A Consellería de Economía e Facenda, á vista da citada relación e do programa de financiamento, asignaralles as subvencións correspondentes a este punto segundo, ás deputacións provinciais, non máis tarde do 30 de setembro de 2001».
Segundo.-Modifícase o punto terceiro da Orde do 6 de xullo de 2001, que quedará redactado como segue:
«As solicitudes, así como o resto da documentación que deba achegarse segundo os puntos anteriores,
deberá ter entrada no rexistro xeral da Consellería de Economía e Facenda, con data límite do 10 de setembro de 2001».
Terceiro.-Modifícase o parágrafo primeiro do punto cuarto da Orde do 6 de xullo de 2001, que terá a seguinte redacción:
«A Consellería de Economía e Facenda, á vista da documentación recibida, resolverá a concesión individualizada das subvencións correspondentes ó punto primeiro desta orde, non máis tarde do 30 de setembro de 2001».
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 18 de xullo de 2001.
Jose Antonio Orza Fernández
Conselleiro de Economía e Facenda
CORRECCIÓN de erros.-Orde do 3 de abril de 2001 pola que se establecen as normas para a concesión de axudas a investimentos no ámbito da acuicultura en augas continentais.
CONSELLERÍA DE MEDIO AMBIENTE — III. OUTRAS DISPOSICIÓNS — 19/07/2001

Advertidos erros na Orde do 3 de abril de 2001 pola que se establecen as normas para a concesión de axudas a investimentos no ámbito da acuicultura en augas continentais (publicada no DOG nº 76 do 19 de abril), é necesario face-la oportuna corrección:
Na páxina 5.168, columna 2ª, na liña 41, onde di: «para a concesión desta prórroga, que deberá solicitarse dentro do prazo inicial de remate, será imprescindible que o solicitante garanta o bo remate do investimento mediante aval, polo importe total da axuda pendente de percibir, que será depositado na Caixa Xeral de Depósitos da Consellería de Economía e Facenda», debe dicir: «para a concesión desta prórroga, que deberá solicitarse dentro do prazo inicial de remate, será imprescindible que o solicitante garanta o bo remate do investimento mediante aval, polo importe dos pagamentos efectuados, que serán depositados na Caixa Xeral de Depósitos da Consellería de Economía e Facenda.».
ORDE do 11 de xullo de 2001 pola que se abre un novo prazo de presentación de solicitudes, na concesión de axudas a investimentos no ámbito da acuicultura en augas continentais, convocadas pola orde da Consellería de Medio Ambiente do 3 de abril de 2001.
CONSELLERÍA DE MEDIO AMBIENTE — III. OUTRAS DISPOSICIÓNS — 19/07/2001

Por orde da Consellería de Medio Ambiente do 3 de abril de 2001 (Diario Oficial de Galicia nº 76, do 19 de abril ) pola que se establecen as normas para a concesión de axudas a investimentos no ámbito da acuicultura en augas continentais, estableceuse no seu artigo 11, que o prazo de presentación de solicitudes e documentación sería dun mes, contado a partir do día seguinte a aquel no que tivera lugar a publicación da orde no DOG.
Tendo en conta a adaptación das instalacións existentes á normativa de pesca fluvial e de protección do medio ambiente actualmente vixentes require, en moitos casos, da elaboración e redacción de proxectos técnicos complexos e da tramitación de expedientes de autorización perante outros organismos.
Estas circunstancias particulares que concorren nos investimentos subvencionables, e coa finalidade de facilita-la presentación daqueles proxectos nos
que a súa complexidade técnica non posibilitou o comprimento dos prazos anteriormente establecidos, esta consellería considera oportuno abrir un novo prazo de presentación de solicitudes.
En consecuencia, en uso das atribucións que me confire a Lei 1/1983, do 22 de febreiro, reguladora da Xunta e do seu presidente, e do Decreto 482/1997, do 26 de decembro, polo que se establece a estructura orgánica da Consellería de Medio Ambiente,
DISPOÑO:
Artigo único.
1. Ábrese un novo prazo de presentación de solicitudes na concesión de axudas a investimentos no ámbito da acuicultura en augas continentais convocadas pola orde da Consellería de Medio Ambiente do 3 de abril de 2001, sen prexuízo da validez das presentadas con anterioridade ó abeiro da dita orde.
2. O prazo de presentación terá unha duración de vinte (20) días hábiles, e comezará a partir do día seguinte ó da publicación da presente orde no Diario Oficial de Galicia.
Santiago de Compostela, 11 de xullo de 2001.
Carlos del Álamo Jiménez
Conselleiro de Medio Ambiente
DECRETO 166/2001, do 29 de xuño, polo que se declara a urxente ocupación, para efectos de expropiación forzosa, polo Concello de Ribadeo, dos bens e dereitos necesarios para a realización das obras do proxecto de recuperación da beiramar das praias de Rochas Brancas e Cabalar.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 19/07/2001

O Concello de Ribadeo, en sesión celebrada o día 17 de outubro de 2000, aprobou o proxecto de recuperación da beiramar litoral das praias de Rochas Brancas e Cabalar, e na sesión do día 14 de decembro de 2000, acordou solicitarlle á Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Ribadeo foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 14 de xuño de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 4 de xaneiro de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, a urxencia das obras vén dada pola necesidade de mellora-los accesos a praias semiurbanas, situadas nas inmediacións da vila, e acondiciona-los accesos dos seus camiños naturais que non reúnen as debidas condicións de seguridade. Estas praias, e sobre todo a de Rochas Brancas, soporta a visita, no verán, da maior parte dos habitantes do concello, polo que se fai necesario o acondicionamento dos seus accesos.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de xuño de dous mil un
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Ribadeo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras
do proxecto de recuperación da beiramar das praias de Rochas Brancas e Cabalar.
Santiago de Compostela, vintenove de xuño de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 170/2001, do 20 de xuño, polo que se declara a urxente ocupación, para efectos de expropiación forzosa, polo Concello de Carnota, dos bens e dereitos necesarios para a realización das obras do proxecto básico de saneamento integral de Carnota (fase II).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/07/2001

O Concello de Carnota, en sesión celebrada o día 22 de febreiro de 2001, aprobou o proxecto básico de saneamento integral de Carnota (fase II) e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52º da Lei de expropiación forzosa.
Por parte do concello foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 11 de xuño de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada
no rexistro xeral da Consellería de Xustiza, Interior e Relacións Laborais o día 2 de abril de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, se trata de completa-lo proxecto global de saneamento de Carnota, dividido en dúas fases das que a primeira xa foi aprobada e executada, e a segunda sen executar. Tamén vén imposta por imperativo legal derivado da directiva europea nº 271, do 21 de maio de 1991, na que se impón un prazo límite ata o 1 de xaneiro de 2001, para a instalación de sistemas colectores en poboacións de máis de 15.000 habitantes, sendo o caso deste concello, que, ademais posúe financiamento da obra con cargo ós fondos europeos e cun prazo de execución que remata a finais do ano 2001.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día vinte de xuño de dous mil un,
DISPOÑO:
Artigo único.-De conformidade co disposto no artigo 52º da Lei de expropiación forzosa, declárase a urxente ocupación, polo Concello de Carnota para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto básico de saneamento integral de Carnota (fase II).
Santiago de Compostela, vinte de xuño de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais